IPA III üldeesmärk on toetada Albaania Vabariiki, Bosniat ja Hertsegoviinat, Islandit, Kosovot, Montenegrot, Põhja-Makedoonia Vabariiki, Serbia Vabariiki ja Türgi Vabariiki, et nad võtaksid vastu ja viiksid ellu liidu väärtustega kooskõla saavutamiseks vajalikud poliitilised, institutsioonilised, õigus-, haldus-, sotsiaal- ja majandusreformid ning kohanduksid liiduga ühinemise eesmärgil järk-järgult liidu õigusnormide, nõuete, poliitika ja tavadega, aidates seeläbi kaasa nende omavahelisele stabiilsusele, rahule, julgeolekule ja heaolule.

–lisatud on mõned erandid arengu ja rahvusvahelise koostöö rahastamisvahendi sätetest, millele üldjuhul tuginetakse, et enamikul VI rubriigi programmidel oleksid ühised rakenduseeskirjad. Nende eranditega muudetakse nähtavamaks teatavad koostööviisid, nagu eelarve kaudne täitmine abisaajariikidega (IMBC), eelarvetoetus ja nähtavust käsitlevad sätted;

–täiendav põhjendus ja lisasäte abi ümberkujundamise ja/või peatamise võimaluse kohta juhuks, kui IPA III abisaajariigid teevad demokraatia, inimõiguste ja õigusriikluse põhimõtte järgimisel märkimisväärseid tagasiminekuid või ei tee püsivaid edusamme. Komisjon teeb avalduse, milles täpsustatakse, et artikli [7a lõike 5] sätetes võetakse arvesse komisjoni volitusi liidu programmide ja üldisemalt liidu eelarve rakendamisel ning need ei piira aluslepingute ja finantsmäärusega komisjonile antud volitusi peatada kolmandatele riikidele antav liidu abi;

–viide panusele sellesse, et saavutada muudetud mitmeaastase finantsraamistiku üldine kulueesmärk, milleks on 30 % ELi eelarvekulutuste suunamine kliimaeesmärkide toetamiseks;

Nõukogu seisukoht kajastab täielikult kolmepoolsetel kohtumistel saavutatud kokkulepet. Kõige olulisemad muudatused, mida nõukogu on komisjoni ettepanekuga võrreldes teinud, on järgmised:

Komisjon on teinud kolm ühepoolset avaldust, mis on esitatud liites.

–muudetud on erieesmärkide sõnastust, et pöörata suuremat tähelepanu komisjoni prioriteetidele, nagu roheline kokkulepe, ühendatus ja digiüleminek;

Euroopa Komisjoni avaldus ühinemiseelse abi rahastamisvahendi (IPA III) teemal Euroopa Parlamendiga peetava geopoliitilise dialoogi kohta

Võttes arvesse Euroopa Liidu lepingu artiklis 14 sätestatud Euroopa Parlamendi poliitilise kontrolli funktsiooni, kohustub Euroopa Komisjon pidama kahe institutsiooni vahel Euroopa Parlamendi ja nõukogu määruse (EL) 2021/XXX (millega luuakse ühinemiseelse abi rahastamisvahend (IPA III)) rakendamise üle kõrgetasemelist geopoliitilist dialoogi. Dialoog peaks võimaldama teabevahetust Euroopa Parlamendiga, kelle seisukohti IPA III rakendamise kohta võetakse täielikult arvesse, kahjustamata sealjuures komisjoni suutlikkust rakendada rahastamisvahendit kooskõlas oma institutsiooniliste kohustustega.

Geopoliitilise dialoogi käigus arutatakse IPA III rakendamise üldisi suundumusi, sealhulgas programmitööd, enne IPA III programmitöö raamistiku ja programmdokumentide vastuvõtmist ning konkreetseid teemasid, nagu abisaajale antava abi peatamine, kui abisaaja ei järgi püsivalt demokraatia, õigusriikluse, hea valitsemistava, inimõiguste ja põhivabaduste põhimõtteid.

Geopoliitiline dialoog on üles ehitatud järgmiselt:

i)kõrgetasemeline dialoog komisjoni esindava naabruspoliitika ja laienemise voliniku ning Euroopa Parlamendi vahel;

ii)alaline dialoog kõrgemate ametnike tasandil väliskomisjoni töörühmadega, et tagada kõrgetasemelise dialoogi piisav ettevalmistatus ja järelmeetmed.

Kõrgetasemeline dialoog toimub vähemalt kaks korda aastas. Üks koosolekutest võib langeda kokku aastaeelarve projekti esitamisega komisjoni poolt.





Euroopa Komisjoni avaldus abi ümberkujundamise/peatamise kohta Euroopa Parlamendi ja nõukogu XX/XX/2021. aasta määruse (millega luuakse ühinemiseelse abi rahastamisvahend (IPA III)) artikli 8 lõike 5 alusel

Komisjon on seisukohal, et artikli 8 lõike 5 sätetes on võetud arvesse komisjoni volitusi liidu programmide ja üldisemalt liidu eelarve rakendamisel, kuni on tagatud, et need ei piira aluslepingute ja finantsmäärusega komisjonile antud volitusi peatada kolmandatele riikidele antav liidu abi.